**Informācija par SIA “Jēkabpils reģionālā slimnīca” valdes locekļa kandidātu atlases procesu**

Atklātais konkurss uz SIA “Jēkabpils reģionālā slimnīca” reģistrācijas Nr. 50003356621, juridiskā adrese: A.Pormaļa iela 125, Jēkabpils, Jēkabpils novads, LV-5201, valdes locekļa amatu tika organizēts saskaņā ar kapitāla daļu turētāja pārstāvja 02.08.2022. rīkojumu Nr.2.6-8/22/603/D “Par kandidātu nominācijas procesu”.

Ar rīkojumu tika noteikta Nominācijas komisija šādā sastāvā:
Komisijas priekšsēdētājs: Uldis Skreivers (Jēkabpils novada pašvaldības izpilddirektors)
Komisijas locekļi:
Natālija Dardete (Kapitālsabiedrību pārvaldības nodaļas vadītāja)
Dace Gluha (Juridiskās nodaļas vadītāja)

Latvijas Slimnīcu biedrības valdes priekšsēdētājs Jevgēņijs Kalējs.

Atklātais konkurss uz SIA “Jēkabpils reģionālā slimnīca” valdes locekļa amatu tika izsludināts 08.08.2022. Sludinājums par konkursu tika publicēts:
•Jēkabpils novada pašvaldības mājas lapā;
•SIA “Jēkabpils reģionālā slimnīca” mājas lapā;
•Nodarbinātības valsts aģentūras vakanču datubāzē

Kandidātu pieteikšanās termiņš tika noteikts 08.09.2022.

Nominācijas process notika attālināti. Attālinātajās komisijas sēdēs komisijas locekļi izmantoja videokonferences rīku Teams.

Nominācijas komisija valdes locekļa amatu kandidātus novērtēja, balstoties uz nominācijas komisijas 08.08.2022. sēdē apstiprinātiem vērtēšanas kritērijiem.

Konkursa nominācijas komisija veica sākotnējo pārbaudi atbilstoši pretendentu iesniegtajiem dokumentiem. Sākotnējā pārbaudē tika izskatīti 7 pretendentu iesniegtie dokumenti. Nominācijas komisija uz konkursa otro kārtu izvirzīja piecus kandidātus.

Konkursa otrajā kārtā tika veikts pretendentu kompetenču izvērtējums (intervija, lai pārliecinātos par amatam nepieciešamajām zināšanām un prasmēm) un tika vērtēts iesniegtais uzņēmuma attīstības redzējums, atbilstoši uzņēmumam izvirzītajiem vispārējiem stratēģiskajiem mērķiem, uzņēmuma vidējā termiņa stratēģijai. Konkursa otrajā kārtā komisija vērtēja piecus kandidātus.

Apkopojot konkursa abu kārtu kandidātu vērtējumus, nominācijas komisija 27.09.2022. pieņēma lēmumu SIA “Jēkabpils reģionālā slimnīca” valdes locekļa amatam izvirzīt kapitāla daļu turētājam izvērtēšanai divus kandidātus.

Nominācijas komisija beidza savu darbu ar brīdi, kad tika pieņemts gala lēmums par konkursa rezultātiem un iesniegts priekšlikums SIA “Jēkabpils reģionālā slimnīca” kapitāla daļu turētāja pārstāvim.